Heliconius

***Heliconius*** er en slekt av tropiske pasjonsblomstsommerfugler som hører til underfamilien Heliconiinae i den store familien flikvinger (Nymphalidae). De ble tidligere gjerne regnet som en egen familie, Heliconiidae.

Nesten alle artene har larver på pasjonsblomster (slekten *Passiflora*, Passifloraceae).

Disse sommerfuglene viser et stort mangfold av fargevarianter og det er derfor vanskelig å holde artene fra hverandre, særlig siden de forskjellige artene etterligner hverandres fargemønstre (mimikry). *Heliconius*-artene har blitt svært mye studert og har gitt mye ny kunnskap om evolusjon, både om utviklingen av aposematisme (det at ulike giftige arter ligner hverandre) og utviklingen av interaksjoner mellom planter og dyr.

## Utseende
Middelsstore, slanke sommerfugler, ofte svært fargerike. Et flertall har rødaktig eller rødbrun grunnfarge med oransje og svarte tegninger, men ganske mange er også svarte. Vingene er smale og avrundede i spissen, bakvingene forholdsvis små, kroppen pinneaktig tynn. I kroppsbygning ligner de på Ithomiini (underfamilien Danainae) og Dismorphiinae (familien hvitvinger, Pieridae) som de også etterligner eller etterlignes av. Hannene har grupper av såkalte duftskjell (*androconia*) på forvingene. Bakvingene er forholdsvis små og rundede. **Larvene** er kamuflasjefargede, kroppen er dekket av forgrenede torner.

## Levevis
*Heliconius*-artene kan finnes både i skog (særlig tropisk regnskog) og i mer åpne habitater. Nesten alle har larver som lever på pasjonsblomstfamilien (Passifloraceae).

## Utbredelse
Denne gruppen lever i den Neotropiske region (Sør- og Mellom-Amerika).

## Mimikrykomplekser

Heliconiini tar opp giftstoffer fra plantene de lever på som larver, av og til også fra andre kilder. De har utviklet spesielle, ofte svarte og røde eller gule, fargemønstre som signaliserer dette. Mange ubeslektede sommerfugler fra flere ulike grupper har etterlignet dette mønsteret i den grad at selv eksperter ofte tar feil av dem. Dette gjelder både sommerfugler som selv er giftige (særlig gruppene Ithomiini og Dismorphiinae sammen med *Heliconius*-arten) og ugiftige sommerfugler som etterligner de giftige.

## Systematisk inndeling

Det er publisert over 2000 navn på grupper innen denne slekten, men de fleste viser til fargevarianter eller underarter, ikke til "gode" arter.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Heliconiinae
*************** Gruppen pasjonsblomstsommerfugler, Heliconiini – bare i Amerika
**************** Slekten ***Heliconius*** Kluk, 1780
***************** *[[Heliconius antiochus]]* (Linnaeus, 1767) 
***************** *[[Heliconius astraea]]* Staudinger, 1897
***************** *[[Heliconius atthis]]* Doubleday, 1847 
***************** *[[Heliconius beskei]]* Ménétriés, 1857
***************** *[[Heliconius burneyi]]* (Hübner, 1816) 
***************** *[[Heliconius charithonia]]* (Linnaeus, 1767) 
***************** *[[Heliconius clysonymus]]* Latreille, 1817 
***************** *[[Heliconius congener]]* Weymer, 1890
***************** *[[Heliconius cydno]]* (Doubleday, 1847) 
***************** *[[Heliconius demeter]]* Staudinger, 1897
***************** *[[Heliconius egeria]]* (Cramer, 1775)
***************** *[[Heliconius eleuchia]]* Hewitson, 1853 
***************** *[[Heliconius elevatus]]* Nöldner, 1901
***************** *[[Heliconius erato]]* (Linnaeus, 1764) 
***************** *[[Heliconius ethilla]]* (Godart, 1819)
***************** *[[Heliconius hecale]]* (Fabricius, 1775) 
***************** *[[Heliconius hecalesia]]* Hewitson, 1853 
***************** *[[Heliconius hecuba]]* (Hewitson, [1858])
***************** *[[Heliconius hermathena]]* (Hewitson, 1853) 
***************** *[[Heliconius heurippa]]* (Hewitson, 1853)
***************** *[[Heliconius hewitsoni]]* Staudinger, 1875
***************** *[[Heliconius hierax]]* Hewitson, 1869
***************** *[[Heliconius himera]]* Hewitson, 1867
***************** *[[Heliconius hortense]]* Guérin, [1844] 
***************** *[[Heliconius ismenius]]* Latreille, [1817] 
***************** *[[Heliconius lalitae]]* Brévignon, 1996
***************** *[[Heliconius leucadia]]* (Bates, 1862) 
***************** *[[Heliconius melpomene]]* (Linnaeus, 1758) 
***************** *[[Heliconius nattereri]]* Felder, 1865 
***************** *[[Heliconius numata]]* (Cramer, 1780) 
***************** *[[Heliconius pachinus]]* Salvin, 1871 
***************** *[[Heliconius pardalinus]]* (Bates, 1862)
***************** *[[Heliconius peruvianus]]* Felder 
***************** *[[Heliconius ricini]]* (Linnaeus, 1758) 
***************** *[[Heliconius sapho]]* (Drury, 1782) 
***************** *[[Heliconius sara]]* (Fabricius, 1793) 
***************** *[[Heliconius sergestus]]* (Weymer, 1894)
***************** *[[Heliconius telesiphe]]* Doubleday, 1847 
***************** *[[Heliconius timareta]]* (Hewitson, 1867)
***************** *[[Heliconius tristero]]* Brower, 1996
***************** *[[Heliconius wallacei]]* Reakirt, 1866 
***************** *[[Heliconius xanthocles]]* Bates, 1862

## Kilder
* Beltrán, M., Jiggins, C., Wahlberg, N. og Brower, A.V.Z. (2006) *Heliconius* på Tree of life http://tolweb.org/Heliconius/
* d'Abrera, B. (1984) Butterflies of South America. Hill House Publishers. ISBN 0-9593639-2-0

## Eksterne lenker
* 
* The Nymphalidae Systematics Group: The Subfamily Heliconiinae
* Markku Savela's Lepidoptera and some other life forms: Sjekkliste over artene. Hentet 5.1. 2012